શહેરના ભાજપના શાસકોએ તંત્રના ઓરમાયા વિભાગ તરીકે ઓળખાતા ફાયર બ્રિગેડ વિભાગના આધુનિકીકરણનાં બણગાં ફુંકયાં હતાં. નવી ટેકનોલોજીવાળા હાઇડ્રોલિક પ્લેટફોર્મને રૂ.૩.પ૦ કરોડના ખર્ચે આધુનિક બનાવાયા તેમજ પૂર, ભારે વરસાદ જેવી કુદરતી આપદામાં કામ કરવા માટે છ બોટ લેવાઇ તેવો ઉલ્લેખ સત્તાધીશોએ પોતાનાં અઢી વર્ષના કાર્યકાળ દરમિયાનની વિકાસ યાત્રામાં ગૌરવભેર કર્યો છે, પરંતુ કડવી વાસ્તવિકતા સાવ જુદી છે.